Мъжете в България взимат с между 14 и 35% по-високи заплати от жените
Мъжете в България взимат с между 14 и 35% по-високи...
12 Окт 2016, 14:51 1328
В България все още има цели сектори, които са феминизирани и в тях заплатите са по-ниски. Това са сферата на социалните услуги, работещите като медицинските сестри, шивачки, учителки. Дори във финансовия сектор голяма част от жените са на ниските позиции.
В същото време, между 14 и 35% е разликата в заплащането по пол у нас - в полза на мъжете и в зависимост от работния сектор. Това съобщи за Дарик Станимира Хаджимитова от фондация „Джендър проект в България".
По думите й тази разлика се увеличава средно до 40% при получаване на пенсия, което може да бъде определено като феминизация на бедността.
Необходимо е да се предприемат редица мерки в посока изравняване на трудовите възнаграждения при мъже и жени, коментира експертът от КНСБ Виолета Иванова.
Една от най-важните е съвместяване на трудовия и семейния живот - фактор, който би помогнал много, особено на майки с малки деца. Необходими са мерки и в посока кариерното развитие на жените, както и да бъде преразгледана оценката и структурата на заплащането на труда им.
Още от Труд и социална политика
Идва вълна от фалити и безработица, нужни са спешни мерки
200 000 работещи в заведения и хотели остават на улицата?
485.93
19788.28
19015.69